
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 19
                                                                26 februarie 2026
privind înlocuirea unui membru din componența Comisiei de circulație rutieră pe raza administrativ - teritorială a Municipiului Sighișoara

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 5.328/09.02.2026 şi la Consiliul Local Sighișoara cu nr. 5.585/09.02.2026, de referatul de aprobare, înregistrat cu nr. 5.330/09.02.2026, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare;

Având în vedere prevederile Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare;

Ținând cont de prevederile Legii nr. 155/2010, Legea poliţiei locale, republicată, cu modificările şi completările ulterioare;

Ținând cont de prevederile Legii nr. 50/1991 privind autorizarea executării lucrărilor în construcții, republicată, cu modificările și completările ulterioare;

Ținând cont de prevederile Hotărârii Consiliului Local Sighișoara nr. 23/27.02.2025 privind actualizarea componenței Comisiei de circulație rutieră pe raza administrativ - teritorială a Municipiului Sighișoara;

Ținând cont de prevederile Anexei nr. 1 la Hotărârea Consiliului Local Sighișoara nr. 56/30.03.2017 privind actualizarea componenței Comisiei de circulație rutieră pe raza administrativ - teritorială a Municipiului Sighișoara, cu referire la atribuțiile acestei comisii;

Ținând cont de modificările intervenite în structura de personal şi în aceea a conducerii Serviciului Monitorizare Servicii Publice, Guvernanță Corporativă din cadrul Municipiului Sighișoara, urmare a faptului că domnul Radu Pavel - Puiu, șef serviciu – Serviciul Monitorizare Servicii Publice, Guvernanță Corporativă nu mai face parte din aparatul de specialitate al Primarului Municipiului Sighişoara, având în vedere încetarea raporturilor sale de serviciu;

Având în vedere necesitatea înlocuirii domnului Radu Pavel - Puiu din componența Comisiei de circulaţie rutieră pe raza administrativ - teritorială a Municipiului Sighişoara, în scopul continuării activității ce trebuie desfăşurată în vederea avizării, analizării şi elaborării de proiecte, lucrări şi orice alte reglementări ce au legătură cu rețeaua stradală a Municipiului Sighişoara şi cu siguranţa circulaţiei;
Având în vedere Raportul de specialitate al Serviciului Monitorizare Servicii Publice, Guvernanță Corporativă, înregistrat cu nr. 5.331/09.02.2026, prin care se propune înlocuirea unui membru din componența Comisiei de circulație rutieră pe raza administrativ - teritorială a Municipiului Sighișoara;

Având în vedere avizele favorabile ale tuturor comisiilor pe domenii de specialitate; 
În temeiul dispozițiilor art. 129 alin. (1), alin. (2) lit. d), alin. (7) lit. k), lit. m) și lit. s) și alin. (14), art. 139 alin. (1) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ş T E:
Art. 1. Se aprobă înlocuirea din componența Comisiei de circulație rutieră pe raza administrativ - teritorială a Municipiului Sighișoara, astfel cum a fost actualizată potrivit prevederilor Hotărârii Consiliului Local Sighişoara nr. 23/27.02.2025, a domnului Radu Pavel - Puiu, șef serviciu – Serviciul Monitorizare Servicii Publice, Guvernanță Corporativă, cu domnul Diaconiță Viorel - Claudiu – șef serviciu – Serviciul Monitorizare Servicii Publice, Guvernanță Corporativă – membru.

Art. 2. Celelalte prevederi ale Hotărârii Consiliului Local Sighișoara nr. 23/27.02.2025 privind actualizarea componenței Comisiei de circulație rutieră pe raza administrativ - teritorială a Municipiului Sighișoara, își păstrează valabilitatea.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, aparatul de specialitate al acestuia și persoanele nominalizate în componența Comisiei de circulație rutieră pe raza administrativ - teritorială a Municipiului Sighișoara.
Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

     Fintoc Lucian - Aurel       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

1 ex. Serviciul Monitorizare Servicii Publice, Guvernanță Corporativă;

1 ex. Direcția Publică Poliția Locală;

  1 ex. Poliţia Municipiului Sighişoara;

  1 ex. S.C. Ecoserv Sig S.R.L.;

  1 ex. S.C. Apă Termic Transport S.A.;
  1 ex  doamna consilier local Horumb Maria;
  1 ex. domnul consilier local Toma Alexandru;
  1 ex. domnul consilier local Gall Erno;

  1 ex. domnul Diaconiță Viorel - Claudiu;
  1 ex. domnul Sârbu Valentin;

  1 ex. doamna Dița Ioana; 

  1 ex. domnul Maior Gheorghe; 
  1 ex. domnul Petrică Mihai Claudiu.

19 ex.  
B.A. 

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 19/26.02.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


